GA   GA 
 
 
 AN COIMISIÚN  
EORPACH   
An Bhruiséil, 14.7.2021  
SWD(2021) 602 final  
 
DOICIMÉAD INMHEÁNACH OIBRE DE CHUID AN CHOIMISIÚIN  
 
ACHOIMRE FEIDHMIÚCHÁIN AR AN TUARASCÁIL AR AN MEASÚNÚ 
TIONCHAIR  
 
a ghabhann leis an doiciméad  
TREOIR Ó PHARLAIMINT NA hEORPA AGUS ÓN gCOMHAIRLE  
lena leasaítear Treoir  2003/87/CE lena mbunaítear scéim um liúntais astaíochtaí gás 
ceaptha teasa a thrádáil laistigh den Aontas, Cinneadh (AE) 2015/1814 i ndáil le 
cúlchiste cobhsaíochta margaidh a bhunú a gus a fheidhmiú do scéim trádála an Aontais 
maidir le hastaíochtaí gás ceaptha teasa agus Rialachán (AE) 2015/757  
{COM(2021)  551 final}  - {SEC(2021)  551 final}  - {SWD(2021)  557 final}  -
 {SWD(2021)  601 final}   
 
1 
 Bileog Achoimre Feidhmiúcháin  
Measúnú Tionchair a ghabhann leis an togra le haghaidh Treoir ó Pharlaimint na hEorpa agus ón 
gComhairle lena leasaítear Treoir  2003/87/CE agus Cinneadh (AE)  2015/1814 chun Córas Trádála 
Astaíochtaí an Aontais a neartú agus síneadh a chur leis ar aon dul l e huaillmhian mhéadaithe aeráide an 
Aontais le haghaidh 2030  
A. An gá atá le beart  
Cén fhadhb atá ann agus cén fáth ar fadhb í ar leibhéal an Aontais?  
Tá trí chineál faidhbe i gceist. Ar dtús, iad sin a bhaineann leis an ngá le Córas Trádála Astaíochtaí (ETS) 
an Aontais atá ann cheana féin a neartú ar bhealach atá i gcomhréir leis an sprioc chun glanlaghdú níos mó 
a bhaint amach ar astaíochtaí gás ceapth a teasa faoi 2030, i gcomparáid le 1990, de 55  % ar a laghad, agus 
míchothromaíochtaí soláthair/éilimh á seachaint. Ansin, ní rannchuidíonn earnálacha áirithe go 
leordhóthanach le baint amach na sprice méadaithe. Ar deireadh, mar gheall ar an ngá leis an g Córas 
Trádála Astaíochtaí reatha a neartú agus méadú féideartha na trádála astaíochtaí go hearnálacha breise, 
beidh gá le hinfheistíocht níos mó agus inniúlacht níos mó chun dul i ngleic le dáileadh thionchair na 
mbeart laghdaithe astaíochtaí, fad atá na c istí teoranta i gcónaí.  
Cad é ba cheart a bhaint amach?  
Is é an cuspóir athbhreithniú a dhéanamh ar an gCóras Trádála Astaíochtaí ar bhealach costéifeachtach 
agus comhleanúnach i gcomhréir leis an sprioc mhéadaithe ó thaobh na haeráide de, agus an gá le haistriú 
cóir agus an gá, go rannchuideoidh gach earnáil l e hiarrachtaí an Aontais ar son na haeráide, á gcur san 
áireamh.  
Cad é an breisluach atá le gníomhaíocht a dhéanamh ar leibhéal an Aontais (coimhdeacht)?   
Fadhb thrasteorann é an t -athrú aeráide. Mar mhargadh carbóin, spreagtar laghduithe ar astaíochtaí  leis an 
gCóras Trádála Astaíochtaí, leis na réitigh is costéifeachtaí ar dtús, ar fud na ngníomhaíochtaí agus na 
dtíortha a chumhdaítear leis, rud lena mbaintear éifeachtúlacht níos mó amach de bhua a scála. Dá gcuirfí 
beart cosúil leis i bhfeidhm go náis iúnta, bheadh margaí carbóin ilroinnte níos lú ann, agus bheadh baol 
saobhadh iomaíochta ann dá bharr agus is dócha go mbeadh costais laghdaithe foriomlána níos airde dá 
thoradh. Tá an loighic chéanna i gceist maidir leis an síneadh ar phraghsáil carbóin c huig earnálacha nua.  
B. Réitigh  
Cad iad na roghanna éagsúla lenar féidir na cuspóirí a ghnóthú?  An bhfuil rogha thosaíochta ann 
nó nach bhfuil? Mura bhfuil, cén fáth nach bhfuil?  
Gné lárnach is ea an Córas Trádála Astaíochtaí atá ann cheana a neartú chun a uaillmhian a mhéadú i 
gcomhréir leis an sprioc ghlan go mbainfear laghdú -55 % amach faoi 2030. Tá difríocht sna roghanna idir 
an uair a dhéantar an fachtóir laghdaithe línigh a theannadh agus maidir le cibé acu a thosaíonn an 
teannadh ón gconair reatha teorann nó ó bhonn nua. Ba éifeachtach agus éifeachtúil ceann ar bith de na 
roghanna chun sprioc 2030 a bhaint amach. Mar sin rogha pholaitiúil fós atá sa rogha idir na roghanna 
éagsúla chun an Córas Trádála Astaíochtaí a neartú agus na pacáistí gaolmhara lena ngabhann roghanna 
eile e.g. ar Chúlchiste Cobhsaíochta an Mhargaidh. Tá gá le cosaint níos spriocdhírithe ar riosca an sceite 
carbóin agus dreasacht a thabhairt maidir leis an  nuálaíocht ag an am céanna, rud a d’fhéadfaí a bhaint 
amach le tagarmharcanna neartaithe i gcomhair leithdháileadh saor in aisce. Tá ceithre phríomhrogha i 
gceist maidir le síneadh a chur leis an gcreat beartais aeráide chuig an muiriompar: comhtháthú sa Chóras 
 
2 
 Trádála Astaíochtaí reatha, a d’fhéadfaí a mheascadh freisin le caighdeán déine carbóin, Córas Trádála 
Astaíochtaí ar leithligh agus tobhach astaíochtaí. Is í an rogha thosaíochta comhtháthú sa Chóras Trádála 
Astaíochtaí reatha, a d’fhéadfadh, ag br ath ar roghanna polaitiúla, astaíochtaí a chumhdach ó aistir laistigh 
den LEE nó a d’fhéadfadh síneadh níos fearr, chun leath de na hastaíochtaí ó aistir lasmuigh den LEE a 
chuimsiú. Maidir leis an leathnú féideartha chuig earnálacha eile, is é an Córas Tr ádála Astaíochtaí ar 
leithligh le haghaidh foirgneamh agus iompair nó le haghaidh na n -astaíochtaí go léir ó dhóchán breoslaí 
iontaise an dá phríomhrogha a choimeádtar, a chomhlánaíonn beartais eile an phacáiste Oiriúnach do 55 
(‘Fit for 55’), a dhíríonn a r thacaíocht teicneolaíochta, bacainní neamhphraghais agus dreasachtaí 
leanúnacha i gcomhair gníomhaíochtaí náisiúnta lena léirítear dálaí náisiúnta. Is é an príomhthairbhe a 
bhainfeadh le raon feidhme nach gcumhdaíonn ach foirgnimh agus iompar de bhóthar i gcomparáid le 
síneadh chuig an dóchán breoslaí iontaise go léir ná an éifeachtúlacht eacnamaíoch, go háirithe mar go 
seachnófaí leis córas nua a chruthú um chosaint ar sceitheadh carbóin. Is gá tacú le teicneolaíochtaí 
ísealcharbóin tríd an gCiste Nuálaí ochta a mhéadú. Rogha pholaitiúil sa deireadh, áfach, atá sa mhéid 
roghnaithe agus é nasctha le cinntí faoi uaillmhian reatha an Chórais Trádála Astaíochtaí agus leis an 
gcinneadh faoi thrádáil astaíochtaí a shíneadh chuig earnálacha nua. D’fhéadfaí na for álacha 
dlúthpháirtíochta chun dul i ngleic le dúshláin dáileacháin idir Ballstáit a fhorbairt níos mó,  gan dochar do 
rannchuidiú an Chórais Trádála Astaíochtaí le hacmhainní nua dílse an Aontais.  Ba cheart gach táscaire 
maidir leis na roghanna tosaíochta a mheas mar tháscairí táscacha, gan dochar do choigeartuithe chun 
éifeachtacht, éifeachtúlacht agus comhleanúnachas an phacáiste Oiriúnach do 55 (‘Fit for 55’) a 
chaomhnú.  
Cad iad tuairimí na bpáirtithe leasmhara difriúla? Na páirtithe leasmhara éagsúla agus na bearta is 
rogha leo  
Tacaíonn geallsealbhóirí a d’fhreagair an comhairliúchán poiblí le neartú an Chórais Trádála Astaíochtaí 
atá ann cheana chun a uaillmhian a mhéa dú i gcomhréir le sprioc nua 2030. Aontaíonn tromlach mór na 
bhfreagróirí le Cúlchiste Cobhsaíochta an Mhargaidh mar ionstraim agus iad i bhfabhar an creat sceite 
carbóin a leasú, ach tá meascán tuairimí faoi na roghanna beartais éagsúla. Maidir le síneadh  féideartha 
chuig earnálacha, tá roinnt geallsealbhóirí i bhfabhar an muiriompar a chuimsiú sa Chóras Trádála 
Astaíochtaí reatha, cé gur fearr le freagróirí, gníomhairí ón earnáil phríobháideach go háirithe, Córas ar 
leithligh a bhunú, agus é comhlánaithe le beartais eile, le haghaidh foirgneamh agus iompair nó le 
haghaidh na n -astaíochtaí go léir ó dhóchán breoslaí iontaise. Tá gníomhairí na hearnála príobháidí, 
ceardchumainn agus eagraíochtaí neamhrialtasacha sách amhrasach maidir le comhtháthú sa Chóras 
Trádála Astaíochtaí reatha, agus tá brateagraíochtaí an Aontais  i gcomhair fostóirí agus fostaithe 
amhrasach faoi thrádáil astaíochtaí a shíneadh go ginearálta, cé gur gnách le saoránaigh agus leis an lucht 
acadúil a bheith ar a shon. Léirigh tromlach mór na bhfreagróirí tacaíocht do mhéadú ar an gCiste 
Nuálaíochta.  
C. Tionchar na rogha tosaíochta  
Cé na tairbhí  a bhaineann leis an rogha thosaíochta (más ann di; murab ann, cad iad tairbhí na 
bpríomhroghanna)?   
D’áiritheofaí le gach rogha go mbainfí na laghduithe riachtanacha breise amach ar astaíochtaí chun -55 % 
a bhaint amach faoi 2030 i gcomparáid le 1990, agus sin a dhéanamh ar bhealach costéifeachtach agus le 
níos mó cinnteachta ná mar a bhainfeadh le hionstraimí eile. D’fhéadfaí na hioncaim bhlian túla a úsáid 
chun na Cistí Nuálaíochta agus Nuachóirithe a mhéadú, infheistíochtaí ísealcharbóin a chothú lena 
n-áirítear sa tionscal, aghaidh a thabhairt ar an tionchar dáileacháin idir Ballstáit, ar thionchair shóisialta ar 
theaghlaigh agus cur le hacmha inní dílse an Aontais. Cuireann Córas Trádála Astaíochtaí neartaithe agus 
leathnaithe le dochar don tsláinte arna sheachaint tríd aerthruailliú laghdaithe de EUR  17.6 billiún go 
35.2 billiún in 2030 agus le slándáil fuinnimh fheabhsaithe. Tá tairbhí cainní ochtaithe don fhás agus do 
 
3 
 phoist ag gabháil leis an Measúnú Tionchair le haghaidh na Teachtaireachta maidir le hUaillmhian 
Aeráide 2030 na hEorpa a Ghéarú (Measúnú Tionchair 2030)1   
Cad iad costais na rogha tosaíochta (más ann dóibh, murab ann, cad iad costais na 
bpríomhroghanna)?   
Ó thaobh na bpraghsanna carbóin réamh -mheasta le haghaidh 2030 tá siad idir EUR  50, ag glacadh le 
beartais láidre chomhlántacha faoin gComhaontú Glas chomh maith le riachtanais dícharbónaithe na 
todhchaí a réamh -mheas go hiom lán, agus EUR  85 le beartais chomhlántacha nach bhfuil chomh láidir. 
Méadaíonn siad meánphraghsanna breosla le haghaidh an tionscail, an iompair agus le haghaidh teaghlach, 
le méaduithe coibhneasta níos láidre le haghaidh foirgneamh ná mar atá le haghaidh an iompair agus an 
tionscail. Dá réadófaí infheistíochtaí costéifeachtacha chun -55 % a bhaint amach, ní mhéadódh an sciar de 
speansais bhreosla le haghaidh foirgneamh i gcaiteachais teaghlaigh agus d’fhéadfadh sé go laghdódh sé 
faoi níos mó ná 0.1  phointe  céatadáin le haghaidh teaghlach ar ioncam íseal. D’fhéadfadh sé, áfach, go 
dtarlódh méadú faoi dhó ar chostais chaipitil bhliantúla chostéifeachtacha i dteaghlaigh ar ioncam íseal 
agus go méadódh siad faoi suas le 1.4  phointe céatadáin de chaiteachas ar t homhaltas. Tagann ceist na 
hinacmhainneachta chun cinn i gcás teaghlach leochaileach. Léiríodh leis an anailís sa Mheasúnú 
Tionchair le haghaidh an Phlean um Sprioc Aeráide 2030 go bhféadfadh bearta dáileacháin é sin a 
chúiteamh. Freisin rinneadh cainníoch tú san anailís ar ghníomhaíocht dhiúltach earnála agus ar an tionchar 
ar fhostaíocht go háirithe maidir le heastóscadh breoslaí iontaise agus méid áirithe i roinnt tionscal ina 
n-úsáidtear go leor breoslaí iontaise.  
Cén tionchar a imreofar ar FBManna agu s ar an iomaíochas?  
Maolaítear tionchair iomaíochais le haghaidh an tionscail le leithdháileadh saor in aisce níos 
spriocdhírithe. I gcás fhormhór na roghanna tá teorainn leis an ngá atá leis an bhFachtóir Ceartúcháin 
Trasearnála a chur i bhfeidhm chun leithdháileadh saor in aisce a laghdú le haghaidh gach tairbhí. Is féidir 
astaírí beaga, a thagann fós faoi raon feidhme an Chórais Trádála Astaíochtaí (cé nach gá gur FBManna 
iad) a dhíolmhú fós ón gCóras Trádála Astaíochtaí reatha má dhéanann Ballstáit f aoi seach bearta 
coibhéiseacha. Leis an síneadh a bheartaítear ar an réimse muirí, chuirfí leis na sásraí faireacháin, 
tuairiscithe agus fíoraithe atá ann cheana lena ndíolmhaítear longa beaga. Bheadh feidhm réamhtheachtach 
ag an gCóras nua le haghaidh ear nálacha eile, agus thógfaí ar fhorálacha atá ann cheana lena rialaítear 
stórais chánach nó soláthróirí breosla. Costais mheasartha a bheadh i gceist leis na costais riaracháin 
bhreise le haghaidh gáis agus ola. I gcás guail, nach n -úsáidtear ach i gcúpla B allstát le haghaidh téimh, 
bheadh na costais riaracháin níos airde, mar gur minic nach mbíonn sé chomh rialaithe agus bíonn go leor 
soláthróirí beaga ann.  
An imreofar tionchar suntasach  ar bhuiséid náisiúnta agus ar údaráis riaracháin náisiúnta?   
Faoin gCóras Trádála Astaíochtaí reatha, fabhraítear formhór an ioncaim ceantála chuig na Ballstáit. 
D’fhéadfadh tionchair dhearfacha shuntasacha a bheith aige sin ar bhuiséid náisiúnta más rud é go mbeidh 
an Córas Trádála Astaíochtaí nua ann le haghaidh iompar de bhóthar agus foirgneamh. Bíonn an tionchar 
díreach ar bhuiséid náisiúnta ag brath freisin ar a mhéid a dhíreofar ioncaim bhreise ar acmhainní dílse an 
Aontais. Ní ghabhann aon tionchar riaracháin bhreise ar riaracháin náisiúnta leis an gCóras Trádála 
Astaíochtaí reatha. D’fhéadfaí teorainn a chur leis na tionchair a bhaineann le síneadh/le Córas Trádála 
Astaíochtaí nua trí na bonneagair riaracháin chéanna a úsáid.  
                                                           
1 SWD(2020)176  
 
4 
 An mbeidh aon tionchar suntasach eile i gceist?   
Ag brath ar a raon feidhme geografach, dá gcuirfí síneadh le beartais aeráide an Aontais chuig an 
muiriompar, d’fhéadfadh sé go mbeadh tionchar aige sin ar thríú tíortha agus ar shreafaí trádála agus 
infheistíochta.  
Comhréireacht?   
Tá gach príomhrogha beartais comhréireach leis an méid is gá chun an cuspóir laghdaithe astaíochtaí de 
‑55 % ar a laghad a bhaint amach. Déanann siad amhlaidh leis na roghanna sin ar bhealach atá chomh 
costéifeachtúil agus is féidir.  
D. Iarobair  
Cathain a dhéanfar athbhreithniú ar an mbeartas?  
Faoi mar atá an cás faoi láthair, d’fhéadfaí athbhreithniú a dhéanamh go tráthrialta sa reachtaíocht. Tá sé 
ailínithe leis an athbhreithniú ar reachtaíocht eile amhail sa togra le haghaidh an Rialacháin ma idir le 
Comhroinnt Díchill agus na caighdeáin CO 2 le haghaidh gluaisteán agus veaineanna.